钦定古今图书集成/理学汇编/学行典/第229卷 > 《赠申孝子》赵士礽
## 钦定古今图书集成/理学汇编/学行典/第229卷 > 《赠申孝子》赵士礽

铅山乃灵山，号为七宝库。有时地爱宝，人杰时一付。
礼闱较文章，发为《性仁赋》。盛美固不绝，且作孝忠路。
时凶盗贼多，炽焰不容捕。长驱斩关来，提挥远相诉。
申生本医家，首冲众贼怒。有子趋而前，悲泣湿衣裤。
愿代父之死，三刀色不怖。贼曰“汝之孝，解衣衬血污。
以此两全生，父子欢如故。何不上明君，表旌当金铸。”